Diari Oficial de la Generalitat Valenciana


Sumari del DOGV 3206, del 18-03-1998 (1998/2037)

Acta de notorietat per a la immatriculació d'excés de cabuda.
-------------------------------------------------------------

### Dades del document

Número de DOGV
:   3206

Data del DOGV
:   18-03-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/2037


Organisme emissor
:   Notaria de Juan Montero-Ríos Gil

Tipus de document
:   Anunci

Acta de notorietat per a la immatriculació d'excés de cabuda. [1998/Q2037]
  
Jo, Juan Montero-Rios Gil, notari del Col·legi de València, amb residència a Torrent, amb despatx notarial a l'avinguda del País Valencià, número 31, pis 2.n, mitjançant aquest edicte, faig saber:
  
Que davant meu es tramita l'acta de notorietat per a la immatriculació d'excés de cabuda dels articles 200 i 203 de la Llei Hipotecària i 53.10 de la Llei 13/1996, que es va iniciar el proppassat dia 27 de febrer d'enguany, i en la qual figuren com a requeridors el senyor Francisco-Antonio Capel Muñoz i la senyora Concepción Planells Alandí, amb domicili a Torrent, al carrer de Santa Anna, 28, 1.r.
  
I que per tal de fer la notificació genèrica que estableix la regla 5.ª de l'article 203 de la Llei Hipotecària, s'indiquen les dades identificatives següents:
  
- Títol previ: escriptura autoritzada davant meu el dia 5 de novembre de 1992, número 1.981 del protocol.
  
- Part venedora, la senyora Carmen Burdeus Huguet, veïna de València, amb el document nacional d'identitat número 96883081.
  
- Intervenció: per si mateix i com a apoderada dels seus fills: la senyora María Consuelo, el senyor Francisco, el senyor Vicente, la senyora María del Carmen i la senyora María de los Ángeles Raga Burdeus, en virtut de l'escriptura autoritzada el dia 5 de març de 1973 davant el notari de València, el senyor José María Casado Pallarés.
  
- Finca d'on procedeixen les adquirides: "terra de secà amb garrofers, al terme de Torrent, partida de la Marxadella, de cabuda, segons el títol, de 22 fanecades, equivalents a una hectàrea, 82 àrees i 82 centiàrees. Confronta: nord, el senyor José Fuertes; sud, el senyor Francisco Mas; est, el senyor Felipe Mora; i oest, un veí de Paiporta".
  
- Superfície: a l'escriptura esmentada, a continuació de l'anterior descripció es va fer constar: "aquesta finca té -cosa que cal entendre com la resta actual-, segons el Registre de la Propietat, una cabuda de 697,17 metres quadrats, si bé, de recent amidament, la cabuda total d'aquesta és la de 2.221 metres 23 decímetres quadrats, cosa que es justifica mitjançant el certificat del Centre de Gestió Cadastral que s'incorpora a aquesta, i se sol·licita la immatriculació...".
  
Segregacions practicades en aquest títol i adquirides juntament amb la resta pels requeridors:
  
a) Urbana: solar situat a Torrent, partida de la Marxadella, carrer de Las Navas de Tolosa. Té una superfície de 487 metres 64 decímetres quadrats. Confronta: davant, el carrer esmentat, que és la parcel·la resta que després es dirà; entrant a la dreta, el senyor José Alacreu i uns altres; esquerra, carrer de Trafalgar; i al fons, el senyor José María Sanz.
  
b) Urbana: solar situat a Torrent, partida de la Marxadella, carrer de Las Navas de Tolosa. Té una superfície de 512 metres 83 decímetres quadrats. Confronta: davant, amb el carrer esmentat, que és la parcel·la que resta que després es dirà; entrant a la dreta, carrer de Trafalgar, que és també aquesta parcel·la que resta; esquerra, el solar que es descriu a continuació; i , al fons, camí.
  
c) Urbana: solar situat a Torrent, partida de la Marxadella, carrer de Las Navas de Tolosa. Té una superfície d'aquest carrer que és la parcel·la que resta que després es dirà; entrant a la dreta, la parcel·la últimament descrita; esquerra, Gabimar, SA; i, al fons, camí.
  
- Resta: parcel·la de terreny en forma de L destinada a vials, situada a Torrent, partida de la Marxadella, als carrers de Las Navas de Tolosa i Trafalgar. Té una superfície de 595 metres 76 decímetres quadrats. Confronta: nord, carrer de Trafalgar; sud, carrer de Las Navas de Tolosa; est, el senyor José Alacreu i uns altres i la parcel·la segregada i descrita en primer lloc; i oest, carrer de Trafalgar i les parcel·les segregades i descrites en segon i tercer lloc.
  
- Documentació: la documentació i els certificats registrals i cadastrals, plànols i certificat tècnic, poden consultar-se a la notaria.
  
- Advertiment: hi ha un termini de 20 dies des de l'última publicació perquè els interessats puguen comparéixer a la notaria, per exposar i justificar els seus drets.
  
Torrent, 9 de març de 1998.- Juan Montero-Rios Gil.